Нобэрэ пщэдейрэ
Дыгъэгъазэм и 26, махуэку
Урысейм и ПВО-м хыхьэ дзэхэм я махуэщ
Инджылызым, Австралием, Новэ Зеландием, Канадэм щагъэлъапIэ тыгъэ щIыным и махуэр
Словением и щхьэхуитыныгъэмрэ и зэкъуэтыныгъэмрэ я махуэщ
1783 гъэм Франджым щыщ физик Ленорман Луи Себастьян, езым иригъэфIэкIуэжа парашютыр къигъэсэбэпри, Париж дэт унэ лъагэм япэ дыдэу къелъащ.
1812 гъэм Наполеон и дзэ зэхакъутам и сэлэтхэр Урысейм икIыжащ.
1825 гъэм Санкт-Петербург и Сенат утыкум декабристхэм зыкъыщаIэтащ.
1898 гъэм Франджым щыщ зэщхьэгъусэхэу, химик цIэрыIуэхэу Кюри Мариерэ Пьеррэ дунейм щыяпэу радий элементыр къахутащ.
1991 гъэм СССР-р зэрыщымыIэжымкIэ Декларацэр къащтащ.
Китайм и унафэщIу илъэс 33-кIэ щыта Цзэдун Мао къызэралъхурэ илъэси 126-рэ ирокъу.
Къэрал лэжьакIуэ, Адыгей облисполкомым и унафэщIу щыта НапщIэкъуий Сэхьид къызэралъхурэ илъэси 107-рэ ирокъу.
Дирижёр, КъБАССР-м гъуазджэхэмкIэ щIыхь зиIэ и лэжьакIуэ Мыз Борис и ныбжьыр илъэс 82-рэ ирокъу.
Театрымрэ киномрэ я актёр цIэрыIуэ, уэрэджыIакIуэ, РСФСР-м и цIыхубэ артист Боярский Михаил и ныбжьыр илъэс 70 ирокъу.
Къэрал лэжьакIуэ, политик, Абхъаз Республикэм и президенту щыта Анкваб Александр и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 6 — 7, жэщым 1 градус щыхъунущ.
Дыгъэгъазэм и 27, мэрем
УФ-м щагъэлъапIэ КъегъэлакIуэм и махуэр. 1990 гъэм РСФСР-м и Министрхэм я Советым и унафэкIэ къызэрагъэпэщащ къегъэлакIуэхэм я IуэхущIапIэ щхьэхуэ. 1995 гъэм дыгъэгъагъазэм и 26-м УФ-м и Президентым унафэ къыдигъэкIащ а IэщIагъэм ирилажьэхэм я махуэр гъэлъэпIэным теухуауэ.
Къыргъызстаным и паспорт-визэ къулыкъущIапIэм и лэжьакIуэм и махуэщ
1877 гъэм Санкт-Петербург цирк къыщызэIуахащ. Иджыпсту ар Урысейм и зыкъэгъэлъэгъуапIэ утыку нэхъыжь дыдэу къалъытэ.
1929 гъэм Сталин Иосиф СССР-м и мэкъумэш IэнатIэм коллективизацэ щегъэкIуэкIыным теухуа Iуэхур къыхилъхьащ.
1932 гъэм СССР-м и ЦIыхубэ комиссархэм я советым и ГъэзэщIакIуэ комитет нэхъыщхьэм унафэ къищтащ къэралым и цIыху балигъ псоми паспорт яIэн икIи дэтхэнэри щыпсэу щIыпIэм щатхауэ щытын зэрыхуейм теухуа унафэр.
1938 гъэм СССР-м и Совет Нэхъыщхьэм и Президиумым «Социалист Лэжьыгъэм и ЛIыхъужь» цIэр гъэувыным теухуа Унафэ къищтащ.
1943 гъэм Астрахань областыр къызэрагъэпэщащ.
1945 гъэм Дунейпсо валютэ фондымрэ (МВФ) КъэщIэрэщIэжыныгъэмрэ зыужьыныгъэмрэ я дунейпсо банкымрэ (МБРР) къызэрагъэпэщащ.
Нэмыцэ астроном, физик, вагъуэхэр зэрызэблэкI щIыкIэр къэзыхута Кеплер Иоганн къызэралъхурэ илъэс 448-рэ ирокъу.
Дзэзешэ цIэрыIуэ, Урысей армэм и фельдмаршал, 1812 гъэм екIуэкIа Хэку зауэм и лIыхъужь Барклай-де-Толли Михаил къызэралъхурэ илъэс 258-рэ ирокъу.
Урыс хьэрычэтыщIэ, псапащIэ, гъуазджэм и лэжьакIуэхэмрэ абыхэм я IэдакъэщIэкIхэмрэ пщIэшхуэ яхуэзыщIу щыта Третьяков Павел къызэралъхурэ илъэси 187-рэ ирокъу. Иджы абы и цIэр зэрехьэ сурэт телъыджэ куэд щызэхуэхьэса галереем.
Дуней псом щыцIэрыIуэ, Германием къыщалъхуа, США-м щыпсэуа, щылэжьа актрисэ Дитрих Марлен къызэралъхурэ илъэси 118-рэ ирокъу.
Литературэдж, критик, филологие щIэныгъэхэм я доктор, КъБКъУ-м и профессор, ЩIДАА-м и академик, КъБР-м, АР-м щIэныгъэмкIэ щIыхь зиIэ я лэжьакIуэ ХьэкIуащэ Андрей и ныбжьыр илъэс 90 ирокъу.
Совет гимнасткэ, жылагъуэ лэжьакIуэ, Олимп Джэгухэм бгъуэнейрэ щытекIуа, СССР-м спортымкIэ щIыхь зиIэ и мастер Латынинэ Ларисэ и ныбжьыр илъэс 85-рэ ирокъу.
Актёр, режиссёр, уэрэджыIакIуэ, егъэджакIуэ, СССР-м и цIыхубэ артист, «Ромэн» театрым и унафэщI Сличенкэ Николай и ныбжьыр илъэс 85-рэ ирокъу.
СССР-ми УФ-ми самбэмрэ дзюдомкIэ щIыхь зиIэ я тренер, АР-м щIэныгъэмкIэ щIыхь зиIэ и лэжьакIуэ, педагогикэ щIэныгъэхэм я доктор, профессор, ЩIДАА-м и академик Куэблэ Екъуб къызэралъхурэ илъэс 80 ирокъу.
Совет актёр, УФ-м и цIыхубэ артист Виторган Эммануил и ныбжьыр илъэс 80 ирокъу.
КъБР-м и цIыхубэ артист Къэжэр Борис къызэралъхурэ илъэс 72-рэ ирокъу.
Франджым щыщ, УФ-м и гражданствэ зрата актёр Депардье Жерар и ныбжьыр илъэс 71-рэ ирокъу.
Урысей актёр, режиссёр, сценарийхэр зытхыу щыта Бодров Сергей къызэралъхурэ илъэс 48-рэ ирокъу.
УсакIуэ, КъШР-м щIыхь зиIэ и журналист Бемырзэ Зураб и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 6 — 7, жэщым градуси 2 — 3 щыхъунущ.
